Ella Lloyd

Gyrrwr rasio o Gymru yw Ella Mai Lloyd (ganwyd 20 Gorffennaf 2005) a oedd yn 2025 yn cael ei noddi gan Rodin Motorsport yng nghystadleuthau Academi F1 a Phencampwriaeth F4 Prydain. Mae hi'n aelod o Raglen Datblygu Gyrwyr McLaren, a daeth yn ail yn Her Ginetta GT5 2023. 

Ar 22 Ebrill 2025 yn Saudi Arabia, dangosod ei hanfodlonrwydd, pan enillodd y ras 2025 F1 Academy campaign mai anthem genedlaethol Lloegr a chwaraewyd pan oedd ar y podiwm. Yn ôl y cylchgrawn GP Fans: Ymddangosodd y ferch 19 oed ei bod wedi'i chythruddo wrth i anthem genedlaethol Lloegr gael ei chanu (i ddathlu ei buddugoliaeth), er bod Lloyd yn hanu o Bontypridd, Cymru.

Mae Lloyd yn ferch i’r Paralympiad Chris Lloyd, a gafodd ei anafu mewn damwain rali ym Mhencampwriaethau Prydain yn 2011.
bawd|chwith|Ella Lloyd yn Ebrill 2025, ar y podiwm yn gwrthwynebu canu anthem genedlaethol Lloegr pan enillodd gysatdleuaeth yn Saudi Arabia.

 Gyrfa 

 Gyrfa gynnar 
Yn gynnar yn 2023, dewiswyd Lloyd ar gyfer rhaglen Dyfodol Academi Motorsport UK a symudodd i Her Ginetta GT5 gyda Xentek Motorsport. O fewn dim, roedd y tymor yn llwyddiant, wrth iddi ennill ar y rownd gyntaf a chipio 10 buddugoliaeth, 10 safle ac 17 podiwm, gan orffen yn yr ail safle y tu ôl i Luke Garlick.

 Fformiwla 4 
Ymddangosodd Lloyd am y tro cyntaf mewn yng Nghyfres Gaeaf Fformiwla 2024, gan yrru i Rodin Motorsport mewn dwy rownd. Yn ei phenwythnos cyntaf cafodd ei hamser cymhwyso gorau ei ddileu am achosi baner goch, a oedd yn golygu ei bod yn dechrau yn 38ain. Gorffennodd yn 21ain, 20fed, a 22ain. ac yna daeth yn 18fed wrth gymhwyso ar gyfer y rownd nesaf, ond fe wnaeth y tywydd amharu ar ei chanlyniadau yn y rasys. Enillodd Lloyd dlws y merched mewn tair o'r pedair ras y gwnaeth eu cwbwlhau.

Ar ddiwedd tymor 2024, cystadlodd Lloyd yn y ddwy rownd gyntaf o Gystadleuaeth Fformiwla Emiradau Arabaidd Unedig 2024, lle cafodd ddau orffeniad gorau sef y 17fed safle.

 Academi F1 
bawd| Car Academi F1 2024 Lloyd yn y padog yng Nghylchdaith Stryd Marina Bay.
Yn 2024, ynghyd â'i hymrwymiadau i'r F4 Prydeinig, gwasanaethodd Lloyd fel y cerdyn gwyllt (wildcard) ar gyfer pumed rownd cyfres Academi F1 i fenywod yn unig, yn Singapôr. Er bod problemau mecanyddol yn cyfyngu ar ei milltiroedd yn yr ymarfer, cymhwysodd Lloyd yn wythfed, dim ond 0.111 eiliad yn hirach na'r pedwerydd safle. Gwellodd i 6ed a 7fed yn y rasys, ond fe wnaeth cosb am gychwyn cynnar ei hisraddio i 9fed yn y ras gyntaf.

Ar 8 Hydref, cyhoeddwyd y byddai Lloyd yn dechrau tymor 2025 gyda Rodin Motorsport gyda chefnogaeth gan McLaren, ar ôl ymuno â rhaglen datblygu gyrwyr y tîm. Yn y rownd gyntaf yn Shanghai, cymhwysodd Lloyd yn un deg unfed. Er iddi ddechrau yn y pitlane ar gyfer ras un, llwyddodd i ddringo i fyny i'r 6ed safle, ac yn ras dau gorffennodd yn 7fed. Yn Rownd 2 yn Jeddah, enillodd ei ras Academi F1 gyntaf yn Ras 1.

 Fformiwla E 
Yn Nhachwedd 2024, ymunodd gyda'r gyrrwr Bianca Bustamante, â Thim Prydain ar gyfer prawf merched Fformiwla E a gynhaliwyd yn Jarama ym Madrid cyn tymor 2024–25. Gosododd Lloyd yn 7fed yn gyffredinol yn y prawf, dangosiad a ddisgrifiwyd gan Gary Paffett fel un "trawiadol".  

 Bywyd personol 
Ar wahân i rasio, mae Lloyd hefyd wedi cystadlu mewn sgïo a neidio ceffylau. Mae ei thad, Chris Lloyd, yn gyn-yrrwr rali ac yn ddiweddarach cystadlodd yng Ngemau Paralympaidd 2018 mewn sgïo alpaidd.

Rheolwyr Lloyd yw Greenlight Sports Management, sef asiantaeth a redir gan enillydd Le Mans 2003 Guy Smith a'i gyd-rasiwr ceir chwaraeon Andy Meyrick.

 Cyfeiriadau 

 Dolenni allanol 


 Ella Lloyd - crynodeb o'i gyrfa, ar DriverDB.com

Categori:Gyrwyr rasio o Gymru
Categori:Genedigaethau 2005